पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार रात कंटेनमेंट जोन के बैरिकेड्स तोड़कर कोरोना संदिग्ध बाहर घूमता मिला। पुलिस की नजर जब उस पर पड़ी, तो तत्काल एक्शन लिया। उसे वापस भेजा और FIR दर्ज की गई है। पुलिस का मानना है, उसके बाहर घूमने से संक्रमण फैलने का खतरा हो सकता है। घटना कैलाश टॉकीज के पास की है। यहां बीते 10 दिन में तीन मोहल्ला में 30 से ज्यादा संक्रमित निकले हैं।
शहर के इंदरगंज, कोतवाली इलाके में सबसे ज्यादा संक्रमित मिल रहे हैं। यह बाजार वाले इलाके हैं, यहां कभी लोगों का आवागमन थमा ही नहीं था। इंदरगंज थानाक्षेत्र में कैलाश टॉकीज से लेकर नई सड़क के बीच तीन मोहल्ले पड़ते हैं। यहां बीते 10 दिनों में 30 से ज्यादा केस मिले हैं। इस कारण यहां प्रशासन ने कंटेनमेंट जोन बनाया है। इसके दोनों छोर पर बैरिकेड्स लगाकर पुलिस तैनात कर दी गई है। यहां से लोगों को बाहर जाना और बाहर के लोगों का अंदर जाना प्रतिबंधित है।
शुक्रवार रात जब इंदरगंज थाना पुलिस टीम यहां पहुंची, तो एक युवक बैरिकेड्स के लिए लगी बल्लियों को तोड़कर बाहर घूम रहा था। उसे पुलिस ने तत्काल रोका। जब उससे पूछताछ की, तो पता लगा कि वह तो कोरोना पॉजिटिव नहीं है, लेकिन उसके घर और आसपास के लोग पॉजिटिव हैं। यह युवक भी कोरोना संदिग्ध माना गया है। पुलिस ने तत्काल राजकिशोर नाम के युवक को वापस कंटेनमेंट जोन में पहुंचाया। साथ ही, हिदायत दी कि इस तरह सड़क पर घूमकर क्यों लोगों की जान से खिलवाड़ कर रहे हो। इसके बाद, पुलिस ने उसके खिलाफ मामला भी दर्ज किया है।
अभी तक 6 FIR
इस तरह कंटेनमेंट जोन का उल्लघंन करने या कोरोना पॉजिटिव होने के बाद भी सड़कों पर घूमकर लोगों की जान को खतरे में डालने पर 6 लोगों पर FIR हो चुकी है। एक मामला कोतवाली, 2 इंदरगंज, एक थाटीपुर के अलावा दो मामले गोला का मंदिर में दर्ज हो चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva zho_Hant eng_Latn